मौसम
दिनभर सात से आठ किमी प्रतिघंटे की रफ्तार से चली सर्द हवाएं, फसलों के लिए है नुकसान
रात का पारा 70 पर, सर्दी से कंपकंपाए लोग
शनिवार को दिन और रात के तापमान में उछाल आया है। इससे लोगों को सर्दी से कोई खास राहत नहीं मिली। क्योंकि पूरे दिन शीत लहर चलती रही। दिन का तापमान 21 डिग्री और रात का पारा 7 डिग्री रिकॉर्ड किया गया है। इन दोनों में दो-दो डिग्री सेल्सियस की गिरावट हुई है। हालांकि इस बीच भी पूरे दिन लोग सर्दी से ठिठुरते नजर आए।
शीतलहर चलने से दिन और रात के तापमान में अंतर जारी है। शुक्रवार को अधिकतम और न्यूनतम दोनों तापमान में कमी दर्ज की थी। अधिकतम तापमान जहां 21 से गिरकर 19 डिग्री पर आ गया था। वहीं, न्यूनतम तापमान 1 डिग्री लुढ़ककर 5 डिग्री सेल्सियस पर पहुंच गया था। शनिवार को इसमें दोबारा फर्क देखने काे मिला है। शनिवार को दिन का पारा 21 डिग्री और रात का पारा 7 डिग्री पर पहुंच गया। मौसम में हर रोज बदलाव देखने को मिल रहा है। इस समय उत्तर दिशा से हवाएं चल रही हैं। इनकी गति भी काफी अधिक है। हवा की स्पीड 7 से 8 किमी प्रतिघंटा है। यह सामान्य से दोगुना अधिक है। तेज हवाओं के चलने से तापमान में गिरावट दर्ज की जा रही है।
सर्द मौसम में बच्चे को गर्म कपड़े पहनाकर ले जाता एक व्यक्ति।
दिन भर चलीं सर्द हवाएं
सर्दी का असर अब धीरे-धीरे बढ़ता जा रहा है। उत्तर दिशा से हवाएं चल रही हैं। इनकी गति भी 7 से 8 किमी प्रति घंटा है। इस कारण तेज सर्दी पड़ रही है। हवाओं ने मौसम को पूरी तरफ ठंडा कर दिया है। आने वाले दिनों में जब तापमान में और गिरावट होती तो लोगों का जीना दूभर हो जाएगा।
और गिर सकता है तापमान
मौसम वैज्ञानिकांे ने बताया कि आने वाले दिनों में सर्दी और असर दिखाएगी। तापमान में इसी तरह गिरावट बनी रहेगी। जब तब तेज हवाएं चल रही हैं तब तक पाला पड़ने की संभावना बनी हुई है। पाला पड़ने से फसलों को खतरा बना हुआ है।
bho_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva